Roar Sollied

Roar Sollied (født 12. juni 1953) er en norsk politiker (V). Fra 8. januar 2014 til 31. desember 2019 var han fylkesråd for utdanning i Troms.«Presenterte nytt fylkesråd» , på Troms fylkeskommunes nettsted 8. januar 2014; besøkt 12. januar 2014. Han var leder av Troms Venstre fra 2004 til 2012.

Sollied var fast medlem av kommunestyret i Målselv fra 1991 til 2007, og i perioden 2019 til 2023, med tre perioder i formannskapet. Fra 1999 til til og med 2019 var han valgt til fylkestinget i Troms.

Sollied var medlem av Venstres sentralstyre 2008–2010. Han er utdannet med mastergrad ved Universitetet i Tromsø. Han var ansatt ved Forsvarets høgskoles avdeling Forsvarets kompetanse- og utdanningssenter (Fokus) fra 1999 til avdelingen ble nedlagt i 2018. Han har tidligere vært språklærer i ungdomsskole og videregående skole og hatt engasjement som universitetslektor ved Universitetet i Tromsø.

Referanser

Kategori:Fylkesråder i Troms
Kategori:Lokalpolitikere i Målselv
Kategori:Venstre-politikere i Troms